b'\n_START_ARTICLE_\nElaine Stewart\n_START_PARAGRAPH_\nElaine Stewart, oik. Elsy Steinberg, (31. toukokuuta 1930 Montclair, New Jersey, Yhdysvallat \xe2\x80\x93 27. kes\xc3\xa4kuuta 2011 Beverly Hills, Kalifornia, Yhdysvallat) oli yhdysvaltalainen n\xc3\xa4yttelij\xc3\xa4 ja malli.\n_START_SECTION_\nEl\xc3\xa4m\xc3\xa4\n_START_PARAGRAPH_\nSteinberg avioitui vuonna 1961 n\xc3\xa4yttelij\xc3\xa4 Bill Carterin kanssa. H\xc3\xa4n erosi Carterista 1963 ja avioitui televisiotuottaja Merrill Heatterin kanssa, jonka kanssa h\xc3\xa4n sai tytt\xc3\xa4ren.\n_START_SECTION_\nUra\n_START_PARAGRAPH_\nStewartin kuvia on ollut esimerkiksi Playboyssa ja Photoplayssa. Ensimm\xc3\xa4inen elokuvarooli, tosin pieni ja kreditoimaton, h\xc3\xa4nell\xc3\xa4 oli Dean Martinin ja Jerry Lewisin komedioihin kuuluvassa elokuvassa Laivaston monnit. Lailan sivurooli h\xc3\xa4nell\xc3\xa4 oli Hollywood-el\xc3\xa4m\xc3\xa4\xc3\xa4 kuvaavassa menestyselokuvassa S\xc3\xa4rkyneiden haaveiden kaupunki (1952). Muita elokuvia ovat esimerkiksi Vincente Minnellin ohjaama elokuva Lumottu laakso (1954) sek\xc3\xa4 elokuvat Hajji Baban seikkailut (1954) ja Kaksintaistelu vuorilla (1957).'